OKRESNÁ PROKURATÚRA SKALICA 
Ružová 2, 909 01 Skalica	

Číslo: Pv 178/16/2206	Skalica 19.05.2016 
EEČ: 2-20-25-2016

U Z N E S E N I E

Trestná vec:	obv. XXXXX 
Trestný čin:	Prečin Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátorka Okresnej prokuratúry Skalica 
Podľa § 215 odsek 1 písmeno h Trestného poriadku zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX XXXXX Slovensko
väzba: nie
ktorý je trestne stíhaný pre trestný čin:
- Prečin Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:
     v období od 01.09.2014 do 30.04.2016 ako otec mal. XXXXX, nar. 1999 si neplnil vyživovaciu povinnosť v Holíči a na iných miestach kde sa zdržiava, hoci mu táto vyplýva zo Zákona o rodine, ktorá výška mu bola určená rozsudkom Okresného súdu v Skalici sp.zn. 6P/67/2012 zo dňa 13.06.2012, právoplatný dňa 27.06.2012, ktorým súd zveril mal. XXXXX do osobnej starostlivosti matky XXXXX a otca zaviazal prispievať na výživu mal. XXXXX  sumou 100,-€ mesačne, vždy do 15. dňa toho ktorého mesiaca  vopred k rukám matky XXXXX, XXXXX, čím za uvedené obdobie spôsobil dlh na výživnom vo výške 549,-€ k rukám matky dieťaťa,   
lebo zanikla trestnosť činu.  
 
Odôvodnenie:
      Poverený príslušník PZ Obvodného oddelenia Skalica, ČVS: ORP-80/SI-SI-2016 zo dňa 09.03.2016 podľa § 199 ods. 1 Tr. poriadku začal trestné stíhanie a súčasne bolo podľa § 206 ods. 1 Tr. por. vznesené obvinenie XXXXX pre prečin zanedbania povinnej výživy podľa § 207 ods. 1 Tr. zák. na vyššie uvedenom skutkovom základe. 

	Po skončení  vyšetrovania poverený príslušník PZ predložil prokurátorovi spis s návrhom na zastavenie trestného stíhania pre vyššie uvedený prečin. 

	Preskúmaním vyšetrovacieho spisu bolo zistené, že trestnosť trestného činu  zanedbania povinnej výživy podľa § 207 ods. 1 Tr. zákona  zanikla z dôvodu účinnej ľútosti, nakoľko obvinený svoj dlh na výživnom v celom rozsahu uhradil.	

	Obvinený XXXXX uviedol, že v minulosti mal úraz, ktorý si vyžiadal dve operácie a preto bol asi pol roka práceneschopný. Z toho dôvodu nemohol plniť svoju vyživovaciu povinnosť voči svojej dcére XXXXX. Po ukončení práceneschopnosti sa zamestnal ako živnostník v stavebnej firme Zipp Skalica, kde pracuje už asi rok a pri pravidelnom finančnom príjme si svoje všetky záväzky na výživnom postupne vyplatil svojej bývalej družke XXXXX. Dňa 10.03.2016 obvinený zaplatil XXXXX poštovým poukazom sumu 100,-€, dňa 14.03.2016 sumu 250,-€  a dňa 16.03.2016 sumu 350,-€.  Do budúcnosti si bude naďalej pravidelne plniť svoju vyživovaciu povinnosť a bude sa starať o svoju dcéru tak ako sa má.

	Svedkyňa – poškodená XXXXX uviedla, že s XXXXX má dcéru XXXXX a Okresným súdom v Skalici  mu bolo rozsudkom určené výživné na dcéru  vo výške 100,-€.  Uviedla, že bývalý manžel jej uhradil výživné poštovým poukazom k jej rukám dňa 13.02.2016 sumu 150,-€, dňa 23.02.2016 sumu 100,-€, dňa 24.02.2016 sumu 200,-€ a dňa 26.02.2016 sumu 200,-€ a v mesiaci marec 2016 jej neuhradil nič, teda dlh na výživnom má ešte v sume 549,-€.  Ďalej uviedla, že obvinený jej uhradil poštovými poukážkami dňa 10.03.2016 sumu 100,-€, dňa 14.03.2016 sumu 250,-€ a dňa 16.03.2016 sumu 350,-€, čím jej vyplatil celé dlžné výživné za uvedené obdobie, teda nemá žiaden nedoplatok na výživnom. 

	Preskúmaním vyšetrovacieho spisu a to najmä  z výpovede svedkyne a poškodenej XXXXX (na č.l. 12-13 a č.l. 21 vyšetrovacieho spisu) vyplýva, že obvinený má dlžné výživné v plnej výške uhradené.

 	Podľa § 86 Tr. zákona trestnosť trestného činu zaniká aj vtedy, ak ide o trestný čin
a)	zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Podľa § 215 ods. 1 písm. h/ Tr. poriadku prokurátor zastaví trestné stíhanie, ak zanikla trestnosť činu.

 	Týmto dodatočným uhradením dlžného výživného obvinený XXXXX splnil podmienky osobitného ustanovenia o účinnej ľútosti podľa § 86 písm. a) Tr. zákona, a keďže neplnenie vyživovacej povinnosti nemalo trvalo nepriaznivé následky, trestnosť zanedbania povinnej výživy zanikla.

Na základe vyššie uvedeného bolo potrebné rozhodnúť tak, ako je uvedené vo výrokovej časti tohto uznesenia.  
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. 

JUDr. Oľga Bakičová 
prokurátorka